Voyage (ABBA albumas)

Voyage – devintasis ir paskutinis švedų pop grupės „ABBA“ studijinis albumas, išleistas 2021 m. lapkričio 5 d. Tai – pirmasis grupės naujų kūrinių įrašas per keturiasdešimt metų, nuo 1981 m. išleisto „The Visitors“ albumo. Visas dešimt albumo dainų parašė grupės nariai Benny Andersson ir Björn Ulvaeus, taip pat, tai – pirmasis grupės darbas, kuriame negroja visuose įrašuose grojęs bosistas Rutger Gunnarsson ir būgnininkas Ola Brunkert. Albumui pristatyti išleisti penki singlai: „I Still Have Faith in You“, „Don't Shut Me Down“, „Just a Notion“, „Little Things“ ir „No Doubt About It“.

„Voyage“ susilaukė daugiausia teigiamų kritikų įvertinimų ir buvo komerciškai sėkmingas visame pasaulyje, pasiekdamas aukštas vietas daugelio šalių albumų reitinguose ir per pirmąją savaitę visame pasaulyje pardavus virš milijono įrašo kopijų. Per pirmąją savaitę JAV parduota 82 tūkstančiai kopijų ir albumas debiutavo antrojoje „Billboard 200“ reitingo vietoje, tapdamas aukščiausią vietą reitinge užėmusiu grupės darbu. Jungtinėje Karalystėje per pirmąją savaitę parduota 204 tūkstančiai kopijų – tai buvo didžiausias pirmosios savaitės pardavimų skaičius šalyje nuo 2017 m. išleisto Ed Sheeran albumo „÷“. Lietuvoje „Voyage“ pasiekė 23–ąją reitingo vietą. 2022 m. lapkričio mėnesio duomenimis, visame pasaulyje parduota per 2,5 milijono albumo kopijų.

2022 m. vykusiuose „Grammy“ apdovanojimuose daina „I Still Have Faith in You“ nominuota metų įrašo kategorijoje. Sekančiais metais, albumas nominuotas metų albumo ir geriausio vokalinio pop albumo kategorijose, o daina „Don't Shut Me Down“ – metų įrašo ir geriausio grupinio pop atlikimo.

 Dainų sąrašas 

 Dainų sąrašas 
ABBA
 Anni-Frid Lyngstad – vokalas 
 Agnetha Fältskog – vokalas 
 Björn Ulvaeus – gitara, pritariamasis vokalas, prodiusavimas, dainų žodžiai
 Benny Andersson – vokalas, pianinas, sintezatorius, aranžuotės, garso suvedimas, prodiusavimas

Kiti atlikėjai
 Stokholmo tarptautinės mokyklos vaikų choras 

Kiti muzikantai
 Jan Bengtson – saksofonas, fleita
 Mats Englund – bosinė gitara 
 Pär Grebacken – klarinetas, dūdelė, saksofonas
 Per Lindvall – būgnai, perkusija
 Lasse Jonsson – gitara
 Lasse Wellander – gitara
 Margareta Bengtson – arfa

Techninis personalas
 Görel Hanser – koordinatorius
 Baillie Walsh – dizainas
 Bernard Löhr – garso inžinerija, elektronikos programavimas, garso suvedimas
 Linn Fijal – garso inžinerija
 Vilma Colling – garso inžinerija
 Björn Engelmann – garso dizainas
 Kimberley Akester – muzikos kryptis, Stokholmo tarptautinės mokyklos vaikų choras 
 Anneli Thompson – muzikos kryptis, Stokholmo tarptautinės mokyklos vaikų choras 
 Göran Arnberg – orkestracija, dirigavimas 

 Išnašos 

Kategorija:2021 albumai